CELEX: C2005/155/18
Language: et
Date: 2005-06-25 00:00:00
Title: Kohtuasi C-191/05: Euroopa Ühenduste Komisjoni 28. aprilli 2005. aasta hagi Portugali Vabariigi vastu

25.6.2005   
            
            
               ET
            
            
               Euroopa Liidu Teataja
            
            
               C 155/9
            
         Euroopa Ühenduste Komisjoni 28. aprilli 2005. aasta hagi Portugali Vabariigi vastu
   (Kohtuasi C-191/05)
   (2005/C 155/18)
   Kohtumenetluse keel: portugali
   Euroopa Ühenduste Komisjon esitas 28. aprillil 2005 Euroopa Ühenduste Kohtule hagi Portugali Vabariigi vastu. Hageja esindajad on Michel van Beek ja Antόnio Caeiros, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Portugali Vabariik on muutnud “Moura, Mourão ja Barrancos” erikaitseala (EKA) ulatust, jättes sellest välja alad, kus elavad looduslikult esinevad linnuliigid, mille kaitse oli selle EKA loomise aluseks, siis on Portugali Vabariik rikkunud nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta (1) artikli 4 lõikest 1 tulenevaid kohustusi;
            
         
               1)
            
            
               jätta kohtukulud Portugali Vabariigi kanda.
            
         Õiguslikud alused ja peamised argumendid
   
               1)
            
            
               Moura, Mourão ja Barrancos erikaitseala on loodud 23. septembril 1999 Portugali valitsuse poolt 23. septembri 1999. aasta dekreetseadusega nr 384-B/99. Selle erikaitseala piirid on kindlaks määratud nimetatud dekreetseaduse XXIV lisas.
            
         
               2)
            
            
               Portugali ametiasutuste esitatud informatsioonist selgub, et Moura, Mourão ja Barrancos'e erikaitseala ulatuse muutmisel 20. mai 2000. aasta dekreetseadusega nr 141/2000 puudub igasugune teaduslik alus. Euroopa Kohtu praktikast tuleneb, et liike, mille kaitset on hinnatud vajalikuks, saab välistad ainult teaduslikel põhjendustel.
            
         
      (1)  EÜT L 103, lk 1.